彭戢

彭戢，字子發『彭戢，字子發，鄰水人。擢元豐八年進士第，後為淮西提學、兩浙提舉，奉祠以歸。自闕下僦舟泝江以歸，嘗以所畜䨇鶴自隨，時撫掌舞，或鼓琴坐對，雖行囊索然，處之澹如，江左士大夫有「扁舟載䨇鶴、萬卷貯群書」之句』。《輿地紀勝》卷162渠州，渠州鄰水縣人，宋神宗元豐八年（1085年）乙丑科進士「彭戢 袁仲廉 李景俱延祐中 以上隣水縣」，[萬曆]《四川總志》卷之十，調任涪州司戶參軍。召試學官。充成都府州學教授。宋哲宗元祐二年（1087年）校勘《水經注》元祐二年成都刻《水經注》的跋尾：涪州司戶參軍充成都府學教授彭戢校勘。知眉州青神縣。擢太學錄。遷太常博士。提舉淮南西路學事。改提舉兩浙路學事。因撤銷提舉學事。改官棣州通判。還沒起身赴任。又重置提舉學事。仍任提舉兩浙路學事。因過錯而免職。後任管勾亳州明道宮。遷奉議郎。後任提舉嵩山崇福宮。宋徽宗重和元年十二月九日卒。崇祀鄉賢祠『鄉賢祠。宋兩浙提舉彭戢』。[道光元年]《鄰水縣志》卷一『彭子發墓誌銘。重和元年冬十二月丙戌夜。鼓三下。外聞叩門聲甚急。亟遣人應之。則故人彭戢子發手所貽書也。余獨念此何時而倉卒若是。發燭讀之。曰戢不幸卒以謫死。以後事累故人。詰朝走往謁之。則妻環屍而泣矣。余入哭且弔。問何以斂。曰無有也。問何以歸。曰無有也。於是西蜀之士大夫游於京師者。相與出貨財。具棺槨。乃克斂且歸。余獨貧不能賻。其妻安氏泣曰。子發與夫子游最久。儻得銘以志其藏。則贈死之禮何厚如之。余曰諾。既而命其子儼以書來告。曰將以某年某月日葬於某所。願以銘為請。子發。姓彭氏。其先京兆長安人。後徙蜀之渠州。高祖為鄰水令。樂其風土。因又為鄰水人。其後三世皆隱不仕。考諱燾。娶王氏。生子發。既登朝。以著令追贈其父為奉議郎。王氏為太安人。子發登進士第。調涪州司戶參軍。召試學官。充成都府州學教授。知眉州青神縣。擢太學錄。遷太常博士。提舉淮南西路學事。改兩浙。會罷學事使者。得通判棣州。未行學事置使如故。復得兩浙。坐法免。未幾管勾亳州明道宮。退居其里。會郡將恣暴墨。多所侵牟。子發素剛不能堪。公以語斥其姦。訟詞交興將坐抵罪。而有司用法過當。亦免子發所居官。稍更赦令。遷奉議郎。復提舉嵩山崇福宮。抱其具獄入訴諸朝事下有司。有司含糊不即決。於是今大丞相豐國余公故嘗與子發為僚於學者。哀子發之窮困。於法吏不能自解免。方以其章下大司寇雜廷尉議所當坐。將有以湔洗之。而子發得病死矣。春秋方六十。烏虖。子發於經書為博通。多藝。能善琴。家蓄古琴一張。悲歡寒暑。不以去身。與交游毅然諾重意氣。性忼直。不能容忍於尋常人。故與世多齟齬。數起。輒僨至阨窮。不自聊則取琴而鼓之。方其操歸風雜履霜。聲出金石。氣象犁然。或奮袖起舞。慷慨抑揚。初不自知其有十年之謫也。尤好誼。喜賙人之急。為舉子時。將游學京師。持縑三十端為道路費。會鄉人有窶者。困不能與計偕。因歸以縑而自輟其行。其行已類如此。顧妻子不能語其詳也。既官太學。僦屋於學垣之西。其隘容膝。家蜀人也。善蜀烹。余為博士。每下直。輒從子發圍棋飲酒。醉飽而後去。殆無缺日。已而余被汰為山陰從事。去京師三千里。濤江之東。會稽山之上。交友故人稍稍謝去。絕不相聞。無何。子發持使者節至越。余迎謁道左謹甚。子發曰若非吾故人邪。胡為而若此。復相與圍棋飲酒。如平生歡。余以是愧其人。子發初娶吳氏。前卒。繼室安氏。封孺人。生二男子。曰儼。曰佺。一女子曰㒚。子發之沒也。儼、佺皆尚幼。夫人攜持諸孤護其喪。南出宛葉。絕漢水。泝峽江。水陸數千里以達於蜀。其為人賢智。有節操。佐子發助力為多。古高行婦人也。子發既善琴。以其法傳之妻女。㒚尤得其妙。每鼔一曲。子發輒太息。自以為弗及。銘曰。六籍之芸芸兮。余旦昏而藝之。忠信之彬彬兮。余童艾而履之。日皦然而正中兮。千載之慶也。浩蜀江之茫茫兮。其弗濟則命也。噫』。《竹隱畸士集》巻十八。

曾經飼養了兩隻鶴，離職時當地的士大夫送行之際，曾經有「扁舟載䨇鶴、萬卷貯群書」的詩句『彭戢，渠州鄰水人，元豐中舉進士第，為兩浙提舉，奉祠，常蓄䨇鶴，江左士大夫送行，有「扁舟載䨇鶴，萬卷貯群書」之句』，[嘉靖四十年]《浙江通志》『彭戢，隣水人，元祐進士，為兩浙提舉，奉祠以歸，嘗畜䨇鶴，江右士夫送行，有“扁舟載䨇鶴、萬卷貯群書”之句』，[萬曆]《四川總志》卷之十『彭戢，隣水人，登第為兩淅提舉』，[宛委別藏影抄元至正本]《群書通要》。
註釋

Category:元豐八年乙丑科進士
Category:宋朝縣令
Category:鄰水人